## Naredba o zabrani primjene na životinjama određenih beta-agonista te tvari hormonskog i tireostatskog učinka

### NN 21/2003 (11.2.2003.), Naredba o zabrani primjene na životinjama određenih beta-agonista te tvari hormonskog i tireostatskog učinka

# MINISTARSTVO POLJOPRIVREDE I ŠUMARSTVA

314

Na
temelju članka 78. stavka 5. Zakona o veterinarstvu (»Na­rodne novine«, br.
70/97. i 105/01.), ministar poljoprivrede i šumarstva donosi

## NAREDBU

### o zabrani primjene na Životinjama odreĐenih beta-agonista te tvari hormonskog i tireostatskog uČinka

I.

Za
potrebe ove Naredbe navedeni pojmovi imaju sljedeće značenje:

*Farmske
životinje* su
domaće životinje – goveda, svinje, ovce, koze, domaći kopitari, perad i kunići
te divlje životinje ovih vrsta i divlji preživači koji se uzgajaju na
gospodarstvu.

*Liječenje
(terapija)*
je primjena odobrenih veterinarsko-medicinskih proizvoda na pojedinim životinjama,
nakon veterinarskoga pregleda u svrhu liječenja bolesti i drugih zdravstvenih
problema u rasplođivanju; kao i upotreba beta-agonista u krava i kopitara koji
se ne uzgajaju za proizvodnju mesa u svrhu smanjenja kontrakcija maternice
(tokoliza) za vrijeme poroda, te kao pomoć u liječenju bolesti dišnih organa.

*Zootehnička
primjena u svrhu rasplođivanja životinja* je:

a)
primjena odobrenih veterinarsko-medicinskih proizvoda estrogenog, androgenog i
gestagenog djelovanja, na pojedinim životinjama u svrhu sinkronizacije estrusa
i pripreme životinja davateljica i primateljica embrija, po odobrenju
veterinara nakon obavljenoga pregleda životinje;

b)
primjena odobrenih veterinarsko-medicinskih proizvoda na skupini životinja iz
akvakulture, u svrhu promjene spola, a po odobrenju veterinara.

*Ilegalna
primjena veterinarsko-medicinskih proizvoda* je upo­treba neodobrenih pripravaka odnosno
djelatnih tvari, kao i njihovo korištenje za neodobrene indikacije, vrste i
kategorije životinja.

II.

Zabranjeno
je stavljati na tržište preparate koji sadrže – tireostatike, 17»-estradiol i
njegove estere tj. derivate, stilbene, derivate stilbena i njihove soli i
estere kao i beta-agoniste, za primjenu na životinjama čije su meso i proizvodi
namijenjeni pre­hrani ljudi.

Dozvoljena
je primjena tvari iz stavka 1. ove točke isključivo u svrhe iz točke V. stavka
1. ove Naredbe.

III.

Zabranjeno
je:

(a)
primjenjivati tvari iz točke II. ove Naredbe na farmskim životinjama ili
životinjama iz akvakulture, osim u terapijske i zootehničke svrhe određene
točkama IV., V. i VI. ove Naredbe;

(b)
držati, osim pod službenom kontrolom, i stavljati u promet farmske životinje za
klanje za ljudsku upotrebu i životinje iz akvakulture ako sadrže tvari iz točke
II. ove Naredbe kao i tvari estrogenog, androgenog i gestagenog učinka; osim u
okolnostima kad se može potvrditi da su navedene tvari bile primjenjivane na
životinjama u skladu s točkama IV., V. i VI. ove Naredbe;

(c)
stavljati na tržište i prerađivati meso koje potječe od životinja na kojima su
primjenjivane farmakološki-aktivne tvari iz podtočke b) ove točke.

IV.

Isključivo
u terapijske svrhe, na farmskim je životinjama dozvoljena primjena
testosterona, progesterona i njihovih derivata koji se odmah nakon apsorpcije
hidrolizom prevode u izvorni spoj.

Veterinarsko-medicinske
proizvode koji sadrže hormone iz stavka 1. ove točke, primjenjuje veterinar uz
uvjet:

–  da ih daje u obliku injekcija ili vaginalnih spužvica pri liječenju
disfunkcije jajnika, ali nikada u obliku implantanta;

–  da ih primjenjuje samo na označenim životinjama.

O
svakoj primjeni veterinarsko-medicinskih proizvoda koji sadrže hormone iz
stavka 1. ove točke, veterinar mora voditi evidenciju o:

–  vrsti liječenja tj. tretmana,

–  upotrijebljenom veterinarskom pripravku,

–  datumu liječenja tj. tretmana,

–  broju ušne markice tretirane životinje.

Evidencija
iz stavka 3. ove točke mora biti dostupna veterinarskom inspektoru, na njegov
zahtjev.

V.

Isključivo
u terapijske svrhe dozvoljena je upotreba veterinarsko-medicinskih proizvoda
koji sadrže:

a)
alil-trenbolon za peroralnu primjenu, te beta-agoniste za primjenu na
kopitarima (izložbenim i sportskim) i kućnim ljubimcima, u skladu s uputama
proizvođača;

b)
beta-agoniste, u obliku injekcija, koji potiču tokolizu u krava za vrijeme
telenja.

Lijekove
iz stavka 1. ove točke primjenjuje veterinar i o tome mora voditi evidenciju iz
stavka 3. točke IV. ove Naredbe.

Zabranjeno
je primjenjivati u terapijske svrhe beta-agoniste na tovnim životinjama i
rasplodnim životinjama na kraju njihovog reprodukcijskog života.

Zabranjeno
je primjenjivati 17»-estradiol i njegove estere u svrhu poticanja rasta, u
terapijske i zootehničke svrhe, osim terapijske primjene od strane veterinara
na životinjama koje se ne koriste za prehranu ljudi.

Vlasnik
odnosno posjednik životinje ne smije držati i primjenjivati
veterinarsko-medicinske proizvode koji sadrže tvari iz točke II. ove Naredbe.

VI.

Odobreni
veterinarsko-medicinski proizvodi estrogenog (osim 17»-estradiola i njegovih
estera), androgenog ili gestagenog učinka mogu se koristiti kod farmskih
životinja u zootehničke svrhe, a primjenjuje ih veterinar. Životinje na kojima
ih primjenjuje moraju biti označene, a kod svake primjene veterinar mora voditi
evidenciju iz stavka 3. točke IV. ove Naredbe.

Evidencija
iz stavka 1. ove točke, mora biti dostupna veterinarskom inspektoru, na njegov
zahtjev.

Životinjama
iz akvakulture, kao što su mlade ribe, mogu se, u prva tri mjeseca života, u
svrhu promjene spola, davati odobreni veterinarsko-medicinski proizvodi
androgenog učinka.

Odgovorne
osobe na mjestima uzgoja životinja iz akvakulture moraju voditi posebnu
evidenciju o primjeni veterinarsko-medicinskih proizvoda androgenog učinka (ime
proizvoda, količina i datum primjene), te istu moraju dati na uvid
veterinarskom inspektoru, na njegov zahtjev.

Nije
dozvoljena primjena veterinarsko-medicinskih proizvoda iz stavka 1. ove točke,
u zootehničke svrhe kod životinja u proizvodnji, uključujući i životinje u
tovu, te rasplodne životinje na kraju njihovog reprodukcijskog života.

VII.

Hormoni
i beta-agonisti čija je upotreba dozvoljena u terapijske i zootehničke svrhe u
skladu s ovom Naredbom, moraju biti odobreni prije stavljanja u promet u skladu
sa Zakonom o veterinarskim lijekovima i veterinarsko-medicinskim proizvodima.

Zabranjeno
je stavljanje u promet:

a)
hormonskih preparata:

–  koji djeluju kao depo-pripravci, osim progesteronskih vaginalnih
spužvica;

–  kojima je vrijeme čekanja (karencija) od zadnje primjene duže od 15
dana;

–  kojima nisu u cijelosti poznati svi uvjeti i načini primjene;

–  za koje ne postoje oprema i reagensi koji se koriste u metodama za
otkrivanje rezidua.

b)
veterinarsko-medicinskih proizvoda koji sadrže beta-agoniste kojima je vrijeme
čekanja (karencija) nakon zadnje primjene, dulje od 28 dana.

VIII.

Zabranjeno
je stavljanje u promet mesa i proizvoda koji potječu od životinja na kojima su,
u skladu s ovom Naredbom, primjenjivane tvari estrogenog, androgenog,
gestagenog i beta-agonističkog učinka, a koji su namijenjeni za ljudsku
upotrebu, osim ako su životinje od kojih meso i proizvodi potječu, liječene
odobrenim hormonskim preparatima i beta-agonistima u skladu s točkom VII. ove
Naredbe, a prije klanja životinja je protekla propisana karencija.

IX.

Pravne
osobe koje proizvode tvari tireostatskog, androgenog i gestagenog učinka, te
beta agoniste ili proizvode gotove veterinarsko-medicinske pripravke koji
sadrže navedene tvari, moraju voditi kronološku evidenciju o:

–  proizvedenim količinama;

–  količinama stavljenim na tržište i količinama upotrijebljenim za
proizvodnju veterinarsko-medicinskih proiz­voda;

–  podacima o fizičkim i pravnim osobama kojima su takve
tvari/proizvodi prodani i onih od kojih su kupljeni.

Evidenciju
iz stavka 1. ove točke moraju voditi i sve pravne osobe koje obavljaju
djelatnost trgovine farmakološko-aktivnim tvarima i proizvodima iz stavka prvog
ove točke odnosno trgovine veterinarsko-medicinskim proizvodima koji sadrže
spojeve iz stavka prvog ove točke.

Evidencija
iz stavka 1. ove točke mora biti dostupna veterinarskim inspektorima, na njihov
zahtjev, a tamo gdje postoji elektronička evidencija i u obliku ispisa.

X.

Ova
Naredba stupa na snagu danom objave u »Narodnim novinama«.

Klasa:
322-01/03-01/3

Urbroj:
525-01-03-01

Zagreb,
4. veljače 2003.

Ministar
**mr. sc.** **Božidar
Pankretić**, v. r.

Naredba, NN 21/2003-314